दिल के दुःख केकरो अब बताई मत,
केकरो के आपन दुखड़ा सुनाई मत ।
केहु समझे वाला नइखे राउर दरद,
झुठहीं के आसरा अब लगाई मत ।
हँसे वाला हजार मिलिहें जगत में,
बाकि रउरा केहु पर पतियाई मत ।
कहे के बहुते लोग आपन कहेला,
ई कहके अपना के भरमाई मत ।
आपन भाग में जेबा उ मिलबे करी,
अधिका खातिर कबो ललचाई मत ।
बडा भाग से होला मानुष–जनम,
खेल–खेल में एकरा के गंवाई मत ।
भाग से अधिकाआ समय से पहिले,
जे कहेला ओकरा पर पतियाई मत ।
जे रउरा किस्मत बा उहे ता होखता,
आपन मन के अधिका भरमाई मत ।
जे भी करि उपर वाला निके करी,
दोसर के देखि रउरा इरसाई मत ।
कबो त धरिहें भगवान आपन हाथ,
बस अब खुल के मांगी लजाई मत।
जिनगी में सुख दुःख लागले रहि,
परीक्षा देवे में कबहुँ घबडाई मत.!
……………………………
(स्वतंत्र लेखन, नई दिल्ली, भारत)
hin_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva mai_Deva mai_Deva bho_Deva bho_Deva bho_Deva bho_Deva unk bho_Deva